text: Opmåling af jagttrofæer
  23 november 2010 kl. 13.56
  Medlemmer af Danmarks Jægerforbund kan nu få opmålt og vurderet deres jagttrofæer.
  I aften går det løs i Sønderborg.
  Det er først og fremmest gevirer fra råbukke, der er blevet skudt i år, som opmåles.
  Opmålingen giver jægerne mulighed for at sammenligne deres bytte.
  Den giver også et billede af bestandens udvikling gennem årene.
  Jægerforbundet har et særligt trofæ-team, der står for opmålingen. I morgen aften sker opmålingen i Ribe.
  